като институцията няма причина да очаква да възстанови дължимите ѝ по договор парични потоци. Тези стойности се оповестяват до пълното изчерпване на всички права на институцията (поради изтичане на срока на давност, опрощаване или на друго основание) или до възстановяването. Следователно когато отписаните стойности не са възстановени, те се оповестяват, докато подлежат на принудително изпълнение.
 Отписванията представляват преустановяване на признаването и се отнасят до целия финансов актив или, при частично отписване, до част от него, в т.ч. когато негово изменение принуждава институцията да се откаже от правото си да събере паричния поток по целия актив или по част от него.
 н
 Получени обезпечения и финансови гаранции по обслужваните експозиции
 Стойността на получените обезпечения и гаранции се изчислява в съответствие с част 2, точка 239 от приложение V към Регламент за изпълнение (ЕС) No 680/2014 на Комисията. Сборът на стойностите на обезпеченията и на гаранциите е ограничен до балансовата стойност на свързаната експозиция.
 о
 Получени обезпечения и финансови гаранции по необслужваните експозиции
 Необслужваните експозиции, както са определени в член 47а от РКИ.
 Стойността на получените обезпечения и гаранции се изчислява в съответствие с част 2, точка 239 от приложение V към Регламент за изпълнение (ЕС) No 680/2014 на Комисията. Сборът на стойностите на обезпеченията и на гаранциите е ограничен до балансовата стойност на свързаната експозиция.
 Образец EU CR1-A: Срок до падежа на експозициите
 6.
 Институциите оповестяват информацията, посочена в член 442, буква ж) от РКИ, като попълват образец EU CR1-A от приложение XV към настоящия регламент за изпълнение, следвайки долуизложените указания.
 Препратки към правни норми и указания
 Ред
 Обяснение
 010
 Кредити и аванси
 „Кредити и аванси“ са държаните от институцията дългови инструменти, които не са ценни книжа. Както е посочено в част 1, точка 32 от приложение V към Регламент за изпълнение (ЕС) No 680/2014 на Комисията, тази позиция включва „кредитите“, както са определени в Регламента на ЕЦБ за балансовите показатели, и авансите, които не могат да бъдат класифицирани като „кредити“ съгласно Регламента на ЕЦБ за балансовите показатели, но с изключение на кредитите и авансите, класифицирани като държани за продажба, паричните салда в централни банки и другите депозити на виждане.
 020
 Дългови ценни книжа
 Както е посочено в част 1, точка 31 от приложение V към Регламент за изпълнение (ЕС) No 680/2014 на Комисията, „дългови ценни книжа“ са държани от институцията дългови инструменти, емитирани като ценни книжа, които не са кредити съгласно Регламента на ЕЦБ за балансовите показатели.
 030
 Общо
 Препратки към правни норми и указания
 Колона
 Обяснение
 от „а“ до „д“
 Нетни стойности на експозициите
 Нетните стойности се оповестяват по остатъчни договорни срокове до падежа.
 Нетна стойност на експозицията: за балансовите позиции нетната стойност е брутната балансова стойност на експозицията минус провизиите/обезценките; за задбалансовите позиции нетната стойност е брутната балансова стойност на експозицията минус провизиите.
 Експозиция: в съответствие с член 5 от РКИ „експозиция“ означава актив или задбалансова позиция, които пораждат експозиция към кредитен риск съгласно РКИ.
 Брутна балансова стойност: счетоводната стойност преди евентуални провизии/обезценки, но след взимане предвид на отписаните позиции. В съответствие с трета част, дял II, глава